**ДО**

**ОБЩИНСКИ СЪВЕТ – БОРОВАН**

**ПРЕДЛОЖЕНИЕ**

от Петър Станев Петров

Председател на Времената комисия за изработване на Правилник за организацията и дейността на Общински съвет – Борован и взаимодействието му с общинска администрация – Борован

**Относно: Приемане Правилник за организацията и дейността на Общински съвет – Борован,** **неговите комисии и взаимодействието му с общинската администрация за Мандат 2019-2023г.**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

В изпълнение на чл.21, ал.3 от ЗМСМА общинският съвет приема Правилник за организацията и дейността на Общински съвет – Борован, неговите комисии и взаимодействието му с общинската администрация. В тази връзка с Решение № 3 по Протокол № 1 от 08.11.2019 г. Общински съвет – Борован определи Временна комисия за изработване на Правилник за организацията и дейността на Общински съвет – Борован и взаимодействието му с общинска администрация – Борован.

Към настоящия момент действа Правилник за организацията и дейността на Общински съвет – Борован, неговите комисии и взаимодействието му с общинската администрация, приет на 27 ноември 2015 година, изменян и допълван неколкократно от предишния общински съвет.

Временната комисия проведе заседание на 19.11.2019 г., на който изработи и прие единодушно Проект за нов Правилник за организацията и дейността на Общински съвет – Борован. Приемането на нов правилник произтича пряко от конституирането на новоизбрания общински съвет и има за цел уреждане на вътрешните му отношения, връзките с общинска администрация и гражданите на Община Борован. Проектът е необходим за структуриране на дейността на съвета и предвижда поемане допълнителни финансови задължения. Проектът не противоречи на Европейската харта за местното самоуправление и правото на Европейския съюз.

Във връзка с гореизложеното предлагам Проект за решение.

Приложение: Проект на Правилник за организацията и дейността на Общински съвет – Борован, неговите комисии и взаимодействието му с общинската администрация.

**Вносител:**

**Петър Станев**

*Председател на Времена комисия за изработване на*

*Правилник за организацията и дейността на*

 *Общински съвет – Борован и взаимодействието му с*

 *Общинска администрация – Борован*

Проект!

**О Б Щ И Н С К И СЪ В Е Т – БОРОВАН**

**Р Е Ш Е Н И Е**

№…………………

от………………....

**Относно: Приемане Правилник за организацията и дейността на Общински съвет – Борован,** **неговите комисии и взаимодействието му с общинската администрация за Мандат 2019-2023г.**

**ОБЩИНСКИ СЪВЕТ**

На основание чл.21, ал.3 от ЗМСМА и при мотиви, изложени в Предложението

**РЕШИ:**

1.Приема Правилник за организацията и дейността на Общински съвет – Борован, **неговите комисии и взаимодействието му с общинската администрация** за Мандат 2019-2023г.

**Вносител:**

**Петър Станев**

*Председател на Времена комисия за изработване на*

*Правилник за организацията и дейността на*

 *Общински съвет – Борован и взаимодействието му с*

 *Общинска администрация – Борован*